| 1440p-kuvatarkkuuksien vertailu |
| --- |
| Kuvatarkkuus | Kuvasuhde | Megapikseleitä |
| 5 120 × 1 440 | 3,5:1 (32:9) | 7,37 |
| 3 440 × 1 440 | 2,38:1 (43:18) | 4,95 |
| 3 120 × 1 440 | 2,16:1 (39:18) | 4,49 |
| 3 040 × 1 440 | 2,1:1 (38:18) | 4,38 |
| 2 960 × 1 440 | 2,05:1 (37:18) | 4,26 |
| 2 880 × 1 440 | 2:1 (18:9) | 4,15 |
| 2 560 × 1 440 | 1,7:1 (16:9) | 3,69 |
| 2 304 × 1 440 | 1,6:1 (16:10) | 3,32 |
| 2 160 × 1 440 | 1,5:1 (3:2) | 3,11 |
| 1 920 × 1 440 | 1,3:1 (4:3) | 2,76 |

**1440p** on lyhenne, joka viittaa ryhmään näytön kuvatarkkuuksia. Kirjain p tarkoittaa peräkkäispyyhkäisyä eli lomittamatonta kuvaa. 1440 kertoo pystysuuntaisen kuvatarkkuuden olevan 1 440 kuvapistettä, mikä on kaksinkertaisesti 720p:hen verrattuna. 1440p:stä käytetään yleisesti lyhennettä 2K.

Kuvatarkkuutta tukevat järjestelmät
-----------------------------------

4:3-kuvasuhteesta muunnettua 1440p-kuvaa voidaan näyttää 1 920 × 1 440- tai korkeammalla kuvatarkkuudella kuten QXGA:na tai 2 304 × 1 440 siten, että kuva joko sovitetaan näytölle tai näytetään niin, että sen ympärillä on musta kehys, tai sen molemmilla puolilla on mustat palkit. Laajakuvasuhde 16:9 vaatii vähintään 2 560 × 1 440 -kuvatarkkuuden (mahdollisesti WQXGA:n kera) näitä menetelmiä käyttäen. Applen 27" iMacin ja Dellin UltraSharp U2711:n näyttöjen kuvatarkkuudet ovat 2 560 × 1 440, joten ne pystyvät näyttämään 1440p-laajakuvaa. HDMI 1.3 tukee WQXGA:ta ja siten myös 1440p-laajakuvaa.

Käyttö
------

Chi Mei Optoelectronics (CMO) kertoi syksyllä 2006 47 tuuman nestekidenäytöstä, joka oli tarkoitus julkaista Q2-tapahtumassa vuonna 2007. Näyttö esiteltiin viimein FPD International -tapahtumassa vuonna 2008 autostereoskooppisena 3D-näyttönä.

Älypuhelinten 1440p:n näyttöjä kutsutaan joskus QHD-näytöiksi ("Quad HD"), koska niiden kuvatarkkuus on nelinkertainen 720p-teräväpiirtoon verrattuna. Joulukuussa 2013 julkaistu Vivo Xplay 3S oli ensimmäinen älypuhelin, jossa käytettiin 1440p:n kuvatarkkuutta. Vuonna 2015 suuret puhelinten valmistajat käyttivät 1440p:tä laajasti lippulaivamalleissaan.

Syyskuussa 2020 Microsoft kertoi julkaisevansa Xbox Series S:n, joka tukee kuvatarkkuutta 1440p 120 hertsin kuvataajuudella.

Katso myös
----------

* 720p
* Ultrateräväpiirto
* 16K-ultrateräväpiirto
* Näytön kuvatarkkuus
* Peräkkäispyyhkäisy

Lähteet
-------

1. ↑  What is Resolution of Monitor? Full HD vs 2K vs 4K *BenQ*. Viitattu 15.8.2023. (englanniksi)
2. ↑  Apple iMac Technical Specifications *apple.com*.  Arkistoitu 18.10.2012. Viitattu 27.1.2019.
3. ↑  Dell: Product Detail: Press Releases
4. ↑  CMO to ship 47-inch Quad HD -- 1440p -- LCD in 2007  17.10.2006. Chi Mei Optoelectronics.  Arkistoitu 6.7.2008. Viitattu 6.7.2008.
5. ↑  CMO showcases latest "green" and "innovative" LCD panel  24.10.2008. Chi Mei Optoelectronics.  Arkistoitu 13.3.2010. Viitattu 26.10.2008.
6. ↑  P: Smartphones with Quad HD (1440 × 2560) resolution displays (2015) *PhoneArena*. Viitattu 8.4.2019. en-US
7. ↑  Oppo Find 7 Android smartphone *PC World*.  Arkistoitu 8.4.2019. Viitattu 8.4.2019. en-AU
8. ↑  Dolcourt: Remember, Samsung Galaxy S5 is not the first 2K phone *CNET*. Viitattu 8.4.2019. (englanniksi)
9. ↑  Joe Skrebels: Xbox Series S Specs Revealed: 1440p/120 FPS, Raytracing, More [Updated] *IGN*.  8.9.2020. Viitattu 29.10.2022. (englanniksi)